armvectores/hy_wikipedia_2023 huggingface dataset:
Անգիստրի

Անգիստրի (հուն․՝ Αγκίστρι), կղզի Միջերկրական ծովի Սարոնիկոս ծոցում, հունական Պելոպոնես թերակղզու և Էգինա կղզու մերձակայքում։
Զբաղեցնում է 11,732 քառակուսի կիլոմետր տարածք։ Բնակիչների թիվը 2011 թվականի մարդահամարի տվյալներով եղել է 1142։ Նրանք ապրում են երեք ավաններում։
Անտիկ ժամանակներում կղզին հիշատակվել է Կեկրիֆելեա անվանումով (հին հունարեն՝ Κεκρυφάλεια, լատ.՝ Cecryphalea), հիմնականում՝ մեր թվականությունից առաջ 458 թվականին Աթենքի և Էգինայի միջև տեղի ունեցած ծովամարտի առնչությամբ։
Անգիստրիոն համայնքն ստեղծվել է 1835 թվականին,, 1899 թվականից ներառվել Ատտիկայի թեմի մեջ։ 2010 թվականին, Կալլիկրատիս ծրագրի համաձայն, ճանաչվել է որպես դիմ, որը մտնում է Կղզիներ անվանվող վարչական միավորի (պերիֆերիայի) կազմի մեջ։ 1142 բնակիչ ունեցող համայնքն զբաղեցնում է 13,367 քառակուսի կիլոմետր տարածք։ Բնակչության խտությունը կազմում է 85,43 մարդ մեկ քառակուսի կիլոմետրի վրա։
Անգիստրիոն դիմի կազմում ընդգրկված են հետևյալ բնակավայրերը.


== Բնակչությունը ==
2015 թվականի սեպտեմբերի 18-ին Ուոլ սթրիթի ներդրողներից Բրայան Քելլին հայտարարել է, որ մտադիր է ներդրումներ կատարելով աշխուժացնել հունական Ագիստրի կղզու տնտեսությունը ։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը
Զբոսաշրջային կայքը
AgistriGreece.com Զբոսաշրջային ուղեցույց Archived 2020-06-18 at the Wayback Machine.
Հարցաքննության խնդրանք

Հարցաքննության խնդրանք, նամակ, որով օտարերկրյա դատարանին խնդրվում է հարցաքննել այդ դատարանի իրավասության ներքո գտնվող անձին։


== Գրականություն ==
Փիթեր Քոլին,  Իրավաբանության բացատրական բառարան (Dictionary of Law), Երևան, «Գիտանք հրատարակչություն», 2005 — 336 էջ։
Վոդյանոե (գյուղ, Դվուրեչենսկի շրջան)

Անվան այլ կիրառումների համար տե՛ս՝ ՎոդյանոեՎոդյանոե (ուկրաիներեն՝ Водяне), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1700 թվականին։
2001 թվականի տվյալներով Վոդյանոե գյուղում բնակվում էր 75 մարդ։ Բնակավայրը զբաղեցնում է 0,244 կմ² տարածք։ Բնակչության խտությունը կազմում էր 307,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յագուբովկա

Յագուբովկա (ռուս.՝ Ягубовка), գյուղ Ռուսաստանի Նիժնի Նովգորոդի մարզի Բուտուրլինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հակոբ Գ․ Հակոբյան

Հակոբ Գառնիկի Հակոբյան (օգոստոսի 1, 1956(1956-08-01), Երևան, Հայկական ԽՍՀ, ԽՍՀՄ), Հայաստանի խորհրդարանի նախկին պատգամավոր և գործարար, տեխնիկական գիտությունների դոկտոր։


== Կենսագրություն ==
1975 թվականին ավարտել է Երևանի սննդի արդյունաբերության տեխնիկական դպրոցը։
1984 թվականին ավարտել է Երևանի Կարլ Մարքսի անվան պոլիտեխնիկական ինստիտուտը՝ ջերմաէներգիայի ինժեների որակավորմամբ։
1975 - 1977 թթ. ծառայել է խորհրդային բանակում։
1974 - 1975 և 1977 - 1983  թվականներին եղել է մեքենավար։
1983 - 1988 թվականներին եղել է սառնարանային և կոմպրեսորային խանութի ավագ վարիչ, խանութի վարիչ։
1988 - 1997 թվականներին եղել է գլխավոր ինժեներ։
1997 - 2000 թվականներին եղել է «Երևանի Գարեջուր» ՓԲԸ տեխնիկական հարցերի տնօրեն։
2000 - 2003 թվականներին նույն գործարանի տնօրեն, 2003 - 2007 թվականներին ՝ «Երևանի Գարեջուր» ՓԲԸ գլխավոր տնօրեն։
2004 թվականին ստացել է տեխնիկական գիտությունների թեկնածուի գիտական աստիճան։
2007 թվականի  հունիսի 12-ին Հայաստանի Ազգային ժողովի  պատգամավոր է ընտրվել թիվ 42 ընտրատարածքից։
2012 թվականի մայիսի 6-ին ԱԺ պատգամավոր է ընտրվել թիվ 41 ընտրատարածքից, ՀՀԿ անդամ։
2010 թվականից Հայաստանի ճարտարագիտական ակադեմիայի թղթակից անդամ է։
2011 թվականից Ինժեներների միջազգային ակադեմիայի թղթակից անդամ է։
2018 թվականին մայիսի 31-ից ԱԺ պատգամավոր է ընտրվել ՀՀԿ ռեյտինգային ցուցակով Տավուշի մարզից՝ փոխարինելով Գրիգոր Ավալյանին։
2021 թվականին պաշտպանել է գիտական թեզը, ստացել տեխնիկական գիտությունների դոկտորի աստիճան։


== Արտաքին Հղումներ ==
Կենսագրություն


== Ծանոթագրություններ ==
Սիլոսային կառույցներ

Սիլոսային կառույցներ, սիլոսի, սենաժի և այլ պահածոյացվող կերերի պատրաստման և պահպանման պահեստարաններ։ Հիմնականում լինում են խրամատային և աշտարակային տիպի։ Խրմատային կառույցները լինում են վերգետնյա, կիսախորացված և խորացված։ Վերգետնյա խրամատները կառուցում են անասնապահական ֆերմաներում կերի արտադրամասերին (եթե այդպիսիք կան) մոտ, ստորգետնյա ջրերի համեմատաբար բարձր մակարդակ ունեցող տեղերում, ջրերի ցածր մակարդակի դեպքում կառուցում են գետնի մեջ խորացված և կիսախորացված խրամատներ։ Ձև և չափերը որոշելիս հաշվի են առնում անասունների գլխաքանակը, սիլոսացվող զանգվածը մեքենաներով խրամատի մեջ լցնելու և սիլոսը հանելու հնարավորությունները։ Խրամատի լայնությունը պետք է լինի բեռնավորող կամ փոխադրող մեքենայի։
Կատուների դաշնամուր (մուլտֆիլմ)

«Կատուների դաշնամուր», նուար ժանրի ավստրալիական կարճամետրաժ անիմացիոն ֆիլմ, որը պատմում է մարդակերպ կատուների մտացածին քաղաքի մասին։ Պրեմիերան կայացել է 2009 թվականին, այնուհետև ֆիլմը ներկայացվել է մի շարք փառատոններում, այդ թվում` ընտրված է եղել Անսի քաղաքում կայացած անիմացիայի 49-րդ միջազգային փառատոնում։ Ֆիլմն արժանացել է մի շարք մրցանակների, ինչպես նաև ընդգրկվել է 2010 թվականի «Օսկար» կինոմրցանակի նախընտրելի թեկնածուների ցանկում։
Ֆիլմը հնչjունավորել է ավստրալիացի երաժիշտ Նիք Քեյվը, ով նաև եղել է ֆիլմի պրոդյուսերներից մեկը։


== Սյուժե ==
Ֆիլմի իրադարձությունները հանգավորվում են գլխավոր հերոսի` կատու պոետի (հնչյունավորող` Նիք Քեյվ) գրած բանաստեղծության տեսքով։ Նա պատմում է կատուների քաղաքի մասին, որտեղ մեծ դեր ուներ երաժշտությունը. քաղաքում շատ երգիչներ և երաժիշտներ կային։ Գլխավոր հերոսը անհույս սիրահարված է երգչուհիներից մեկին և հաճախ դահլիճի վերջին շարքերում նստած՝ լսում է նրա երգերը։
Հանկարծ լավագույն երգիչներն ու երաժիշտները սկսում են անհետանալ։ Ոստիկանությունը, որը հետաքննում է գործը, սոսկ մարդկային ոտնահետքեր է գտնում։ Գլխավոր հերոսը կարծում է, որ առևանգողը, որն ապրում էր հեռավոր հորիզոնում տեսանելի բարձր աշտարակում, նպատակ ունի ստեղծել հսկայական կատուների դաշնամուր։ Այդ գործիքը տանջանք է կատուների համար, քանի որ դրա ստեղները սեղմելուն պես՝ ասեղներ են ցցվում, որպեսզի կատուները գոռան տարբեր ձայներով։ Հերոսն անհանգստանում է իր սիրելի երգչուհու համար և շտապում նրան նախազգուշացնել, բայց ուշանում է. գիշերը նրան առևանգում են։
Քաղաքն ընկղմվում է ցրտի և մշուշի մեջ, ձյուն է գալիս։ Չկարողանալով իրենից վանել տանջվող կատուների մասին մտքերը` հերոսը քաջերի խումբ է հավաքում, և նրանք նավակներով լողում են դեպի հեռավոր աշտարակը։ Այնտեղից հասնում էին կատուների ճիչերը. խելահեղ առևանգողը նվագում էր ահռելի երգեհոն հիշեցնող իր հրեշային գործիքը։ Հերոսը և նրա օգնականները հարձակվում են առևանգողի վրա, ցած նետում նրան աշտարակից, իսկ գերեվարված կատուներին ազատ են արձակում։
Կատուների քաղաքը վերադառնում է իր բնականոն կյանքին, նորից հնչում են երաժշտությունն ու երգերը։ Հերոսը առաջվա պես գաղտնի ստեղծագործում է` տպագրելով իր պոեմը կատարվածի մասին։ Վերջին դրվագում պատուհանին՝ նրա ուրվապատկերի կողքին, հայտնվում է երգչուհու ուրվապատկերը, որը քնքուշ հպվում է պոետի դեմքին։


== Մրցանակներ և անվանակարգեր ==
2009 - «Australian Film Institute Awards»` մրցանակ լավագույն կարճամետրաժ անիմացիոն ֆիլմի համար
2009 - «Inside Film Awards»` մրցանակ լավագույն անիմացիոն ֆիլմի համար
2009 - 58-րդ միջազգային կինոփառատոն Մելբուրնում` մրցանակ լավագույն կարճամետրաժ անիմացիոն ֆիլմի համար
2009 - 56-րդ միջազգային կինոփառատոն Սիդնեյում` Դենդի մրցանակ լավագույն կարճամետրաժ անիմացիոն ֆիլմի համար
2009 - 4-րդ կինոփառատոն Ադելաիդայում` հանդիսատեսի հավանության մրցանակ լավագույն կարճամետրաժ ֆիլմի համար
2009 - «APRA Screen Music Awards»` մրցանակ կարճամետրաժ ֆիլմի լավագույն սաունդթրեքի համար


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում) (անգլ.)
People's Republic of Animation» կազմակերպության կայքը` ֆիլմի էջով (հասանելի է լրիվ դիտումը) (անգլ.)
Տեղեկություն ֆիլմի մասին «Short Film Central» տվյալների պաշարում(չաշխատող հղում) (անգլ.)
Գևեզիդ

Գևեզիդ, լեռնաշղթա Թուրքիայի Էրզինջանի մարզում, Անտիպոնտական լեռներում՝ Երզնկայի մոտակայքում։ Երկարությունը մոտ 25 կմ։ Արևմուտքում հարում է Գյումբեթ լեռնաշղթային, իսկ հյուսիս-արևելքում՝ Կարադաղին։ Նշանակված է Լինչի քարտեզում։


== Ծանոթագրություններ ==
Նևեգլիզ

Նևեգլիզ (ֆր.՝ Neuvéglise), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 1153 մարդ, բնակչության խտությունը` 21.08 մարդ/կմ²։ Բնակավայրը զբաղեցնում է 54.7 կմ² տարածք։
2016 թվականի հունվարից Լավաստրի, Օրադուր և Սերիե համայնքների հետ միասին հանդիսանում է Նևեգլիզ սյուր Տրույե համայնքի մաս։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 100 կմ հարավ, Օրիյակ քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 678 աշխատունակ (15-64 տարեկան) բնակիչ, որոնցից ակտիվ էին 508-ը, իսկ ոչ ակտիվները` 170։ Ակտիվության ցուցանիշը կազմում է 74,9 %։ 508 աշխատունակ մարդկանցից աշխատել է 471 անձ (267 տղամարդ և 204 կին)։ Գործազուրկ են եղել 37 անձ (12 տղամարդ և 25 կին)։ 170 անաշխատունակներից 36-ը եղել են աշակերտներ կամ ուսանողներ, 101-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ներմա

Ներմա (ռուս.՝ Нерма ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Եվդա գետի աջ ափին՝ 18 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000025605
Հիդրոլոգիական ուսումնասիրությունների կոդը - 103002560
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նարոշ

Նարոշ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ավեյ

Ավեյ, լեռ Հայկական լեռնաշխարհում, Վիրահայոց լեռնաշղթայում, Ինջասու գետի աջ ափին, բարձր է մոտ 1000 մետր։


== Ծանոթագրություններ ==
Աստերոիդների ցանկ (327701-327800)

Աստերոիդների ցանկ (327601-327700)  • Աստերոիդների ցանկ  • Աստերոիդների ցանկ (327801-327900)
 Աստերոիդների ցանկ (327601-327700)  • Աստերոիդների ցանկ  • Աստերոիդների ցանկ (327801-327900)
Ծիփա (այլ կիրառումներ)

Ծիփա անունով բնակավայրեր կային՝

Ծիփա - գյուղ Վրաստանի Բաղդաթի շրջանում
Ծիփա - գյուղ Վրաստանի Խարագաուլի շրջանում


== Տես նաև ==
Ծիփ - գյուղ Վրաստանի Խարագաուլի շրջանում
Դեբիտ

Դեբիտ (ֆր.՝ debit-ծախս), բնական կամ արհեստական ճանապարհով (ջրհոր, հորատանցք և այլն) միավոր ժամանակում ստացվող հեղուկի (ջուր, նավթ և այլն) կամ գազի ծավալը։ Արտահայտվում է լ/վրկ, մ³/վրկ, մ³/ժ և մ³/օր միավորներով։ Գետի, ջրանցքի կամ ջրատար հորիզոնի ընդլայնական կտրվածքով ժամանակի միավորում հոսող ջրի ծավալը կոչվում է ջրածախս և չափվում նույն միավորներով։ Ստորերկրյա ջրերի դեբիտը կախված է նրանց սնող ավազանի մեծությունից, ջրատար շերտի հզորությունից, ջրաթափանցությունից և սնման պայմաններից։ Անհրաժեշտ է տարբերել կայունացած և չկայունացած դեբիտը, քանի որ ջրատար ավազանի բացահայտման սկզբնական շրջանում հնարավոր է դեբիտի չափից ավելի բարձր տվյալների ստացում։ Դեբիտի և նրա տատանումների որոշումը կարևոր նշանակություն ունի նավթի, ջրի, գազի քանակի ճշգրտման և օգտագործման գործնական հարցերի լուծման համար։ Հեղուկների դեբիտը որոշվում է տարբեր տիպի ջրթափ շրջանակների, չափանոթների, ավառմաս ծախսաչափսերի, երբեմն նաև հաշվարկային բանաձների միջոցով։ Գազի դեբիտը սովորաբար չափվում է մ³/օր միավորով, անեմոմետրերի, տաղօղակավոր չափիչների և այլ սարքերի միջոցով։
Ժախունդերի

Ժախունդերի (վրաց.՝ ჟახუნდერი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1350 մետր բարձրության վրա։ Շրջկենտրոն Լենտեխիից հեռու է 35 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 161 մարդ։


== Ծանոթագրություններ ==
Պոչենց

Պոչենց, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Թորթում ավանից 7 կմ հարավ-արևմուտք, Թորթում գետի ձախ ափին՝ հարթավայրի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պեդոցենտրիզմ

Պեդոցենտրիզմ (հին հունարեն՝ παῖς սեռական հոլով, παιδός - երեխա և լատ.՝ centrum - կենտրոն), մանկավարժական սկզբունք, որի կողմնակիցներն ուսուցման բովանդակությունը, ձևերն ու մեթոդները, հատկապես տարրական դպրոցում, պայմանավորում են երեխաների անմիջական, ինքնաբերական հետաքրքրություններով ու պահանջմունքով և ոչ թե հասարակության սոցիալ-տնտեսության պայմաններով։


== Տես նաև ==
Դեմոկրատական կրթություն
Ուշայկա (գետ)

Ուշայկա (ռուս.՝ Ушайка), գետ Ռուսաստանում (Տոմսկի մարզ)։


== Աշխարհագրություն ==
Ուշայկա գետը թափվում է Տոմ։ Գետի ափին են գտնվում Սմենա, Արկաշևո, Մեծ Պրոտոպոպովո, Փոքր Պրոտոպոպովո, Միրնի, Զամարզինո, Ստեպանովկա բնակավայրերը։


== Հիդրոգրաֆիա ==
Ուշայկա գետի երկարությունը կազմում է 78 կմ, ավազանի մակերեսը՝ 744 կմ2 է։ Գետի ջրի ծախսը միջինում կազմում է 4,35 Հիդրոլոգիական բնութագիր Archived 2013-11-10 at the Wayback Machine. մ3։


== Վտակներ ==
Ուշայկա գետի վտակներն են Բերյոզովայա (աջ), Չերնովա (ձախ), Ասլամովկա (ձախ), Բոբրովկա (ձախ), Կամենկա (ձախ), Փոքր Ուշայկա (աջ) գետերը։


== Տես նաև ==
Գետ
Ակունք և Գետաբերան


== Արտաքին հղումներ ==
Ուշայկայի մասին Պետական ջրային գրանցամատյանում
Յունազլու

Յունազլու, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ստոքսի կանոն

Ստոքսի կանոն, Ստոքսի օրենք, պնդում է, որ ֆոտոլյումինեսցենցման ալիքի երկարությունն ավելի մեծ է, քան գրգռող լույսի ալիքի երկարությունը։
Սահմանել է Ջորջ Գաբրիել Ստոքսը, 1852-ին։ Այսպիսի ձևակերպումով Ստոքսի կանոնը միշտ չէ, որ համապատասխանում է իրականությանը, շատ դեպքերում ֆոտոլյումինեսցենցման սպեկտրում դիտվում են հակաստոքսյան գծեր, որոնց ալիքի երկարությունները փոքր են գրգոող լույսի ալիքի երկարությունից։
Ստոքսի կանոն կիրառության ավելի լայն բնագավառ է ընդգրկում գերմանացի ֆիզիկոս է․ Լոմելի ձևակերպումով․ լյումինեսցենցման սպեկտրի մաքսիմումը կլանման սպեկտրի մաքսիմումի նկատմամբ շեղված է դեպի երկար ալիքների կողմը։ Ստոքսի կանոնի համաձայն, լյումինեսցենցման ֆոտոնների էներգիան փոքր է գրգըռող լույսի ֆոտոնների էներգիայից։
Ավգուստինոս Կապոդիստրիա

Ավգուստինոս Կապոդիստրիա (հուն․՝ Αυγουστίνος Καποδίστριας, նոյեմբերի 6, 1778(1778-11-06), Կերկիրա, Corfu Regional Unit, Հոնիական կղզիներ, Հունաստան - ապրիլի 19, 1857(1857-04-19), Սանկտ Պետերբուրգ, Ռուսական կայսրություն), Իոանիս Կապոդիստրիայի կրտսեր եղբայրը։
1828 թվականից տարբեր պաշտոններով ծառայել է Հունաստանում՝ դրսևորելով համեստ ունակություններ։
1831 թվականին, եղբոր մահից հետո, եղել է ժամանակավոր կառավարության նախագահը, ապա (1831 թվականի դեկտեմբերի 20) ընտրվել է ժամանակավոր կառավարիչ, բայց մի քանի ապստամբություններից հետո, 1832 թվականի ապրիլի 13-ին հրաժարվել է իշխանությունից և վերադարձել է Կորֆու կղզի։


== Ծանոթագրություններ ==


== Արտաքին հղումներ ==
Մայր Սվեա

Մայր Սվեա (շվեդերեն՝ oder Svea), Շվեդիայի ազգային կին անձնավորումը, շվեդ ժողովրդի ազգային խորհրդանիշերից։


== Նկարագրություն ==
Մայր Սվեան սովորաբար պատկերված է որպես հզոր կին-մարտիկ, վալկիիրա, որը ձեռքում հաճախ վահան ունի և կանգնած է առյուծի կողքին։ Սվեան կնոջ շվեդական անձանուն է, որը ծագում է շվեդացի ("Swedes") կամ շվեդ (svea) հին հոգնակի ձևից սեռական հոլովով։ Հոլովաձևն առկա է Svea rike-ում՝ հին շվեդերեն Sverige բառի թարգմանությունում․ Շվեդիայի շվեդերեն անվանումը։
Հանրաճանաչ կերպարը ստեղծել է շվեդ գրող Անդերս Լեյոնշտեդտը (1649–1725), երբ այն առաջին անգամ ներկայացրել է իր Svea Lycksaligheets Triumph (1672) բանաստեղծության մեջ։
Որպես հայրենասիրական խորհրդանիշ՝ Մայր Սվենան լայն տարածում է գտել շվեդ բանաստեղծ Գունո Եվրելիուսի (1661–1709) Շվեդիայի թագավոր Կառլ XI-ին նվիրված Kunga Skald (1697) աշխատությունում։ Եվրելիոսն ավելի ուշ ազնվացվել է Դալշտերնա անունով։
Մայր Շվեդիան հաճախակի որպես ազգային խորհրդանիշ հայտնվել է 19-րդ դարի շվեդական գրականության և մշակույթի մեջ։ Այն հայտնվել է շվեդական զանազան թղթադրամների վրա ավելի քան յոթանասուն տարի, ինչպես, օրինակ, 1890–1952 թվականներին տպագրված 5 կրոն թղթադրամի, ինչպես նաև 1954–1963 թվականներին տպագրված 5-կրոնանոց թղթադրամի վրա։
Շվեդ երգչուհի Լենա Ֆիլիպսոնը և կոմպոզիտոր Տորգի Սյոդերբերգը գրել են Moder Swea երգը, որը ներկայացվել է Լենա Ֆիլիպսոնի 1995 թվականի ալբոմում։


== Տես նաև ==
Շվեդիայի դրոշ
Շվեդիայի ազգային հիմն
Ազգային անձնավորում
Երեք թագ


== Ծանոթագրություններ ==


== Արտաքին հղումներ ==
Moder Sea  displayed in the Tumba Bruk printing plant in Tumba, Sweden


== Աղբյուրներ ==
Olsson Bernt, Algulin Ingemar (1987)։ Litteraturens historia i Sverige (շվեդերեն)։ Stockholm: Norstedt։ ISBN 91-1-873022-1
Մինաս Սարգսյան

Մինաս Մկրտչի Սարգսյան (դեկտեմբերի 11, 1870(1870-12-11), Վերին Ագուլիս, Նախիջևանի գավառ, Երևանի նահանգ, Կովկասի փոխարքայություն, Ռուսական կայսրություն - մայիսի 29, 1955(1955-05-29), Երևան, Հայկական ԽՍՀ, ԽՍՀՄ), Անդրկովկասում խորհրդային ռեժիմի հաստատման աջակից, ԽՄԿԿ անդամ (1905)։


== Գործունեություն ==
1888-1905 թվականներին եղել է հնչակյան կուսակցության անդամ։ Մասնակցել է Բաքվի նավթագործների 1903-1904 թվականների գործադուլներին։ 1905 թվականին Թիֆլիսում մարտնչել է մարտական դրուժինայի շարքերում։ 1905 թվականի վերջին վերադարձել է Բաքու, աշխատանքի անցել Բալախանիի նավթահանքերում, կատարել ՌՍԴԲԿ Բաքվի կոմիտեի հանձնարարությունները։ 1917-1918 թվականներին «Բակինսկի ռաբոչի» («Бакинский рабочий) թերթի բանվոր թղթակիցներից էր։ 1918 թվականի մարտին մասնակցել է Բաքվի կոմունայի համար մղված մարտերին։ Կոմունայի օրերին եղել է Բաքվի Զավոկզալնի շրջանի պարենկոմի նախագահի տեղակալ։ 1920 թվականին ձերբակալվել և կարճ ժամանակով բանտարկվել է՝ զենք գնելու և պահեստավորելու համար։ 1920 թվականին Բաքվի կոմիտեն Սարգսյանին ուղարկել է Զանգեզուր, ուր նա կռվել է դաշնակցականների դեմ։ 1925 թվականից աշխատել է ՀԽՍՀ ժողտնտխորհում, միաժամանակ ընտրվել կուսհանձնաժողովի անդամ։ 1926-1927 թվականներին եղել է Երևանի քաղսովետի գործկոմի նախագահի տեղակալ, 1928-1936 թվականներին՝ ՀԿԿ ԿԿ պատվավոր քարտուղար։ Ընտրվել է ՀԽՍՀ ԿԴԿ նախագահության և Անդրֆեդերացիայի ԿԴԿ անդամ։ Պարգևատրվել է ՀԽՍՀ Աշխատանքային կարմիր դրոշի շքանշանով (1932)։
Հարսանիքի օրը պետք է ճշտել

«Հարսանիքի օրը պետք է ճշտել» (ռուս.՝ «День свадьбы придётся уточнить»), խորհրդային մելոդրամա, որը նկարահանել է ռեժիսոր Ստեփան Պուչինյանը 1979 թվականին։


== Սյուժե ==
Մետաղագործ և արտադրության առաջավոր Սերգեյը Ժողովրդական դրուժինայում հերթապահության ժամանակ հանդիպում է զվարճալի մի աղջկա՝ Աննայի հետ։ Անյան ամուսնացած է, բայց Սերգեյը սիրահարվում է նրան և տանում տուն, ծանոթացնում ծնողների հետ, որոնք, ներառյալ պատգամավոր և բանվոր հայրը՝ Շիտովա ավագը, հավանության չեն արժանացնում նրա ընտրությունը։ Նախկինում բարեկեցիկ ընտանիքում սկսվում են կոնֆլիկտներ... Կոնֆլիկտ է հասունանում ռեֆլեքսիստական մտավորականության (Անյա) և պրոլետարիատի դաժան բարոյականության (Շիտովների) միջև։


== Դերերում ==
Բորիս Շչերբակով – Սերգեյ Շիտով
Նիկոլայ Պաստուխով – Պյոտր Անդրեևիչ Շիտով, Սերգեյի հայրը
Նիկոլայ Դենիսով – Ռոման, Անյայի ամուսինը
Լյուբով Պոլեխինա – Զինա, Սերգեյի քույրը
Դալվին Շչերբակով – Բորիս, Զինայի ամուսինը
Մաքսիմ Պլոտնիկով – Մաքսիմ, Զինայի և Բորիսի որդին
Տատյանա Բոժոկ – Սվետա
Ալևտինա Ռումյանցևա – Վերա Գրիգորևնա Շիտովա, Սերգեյի մայրը
Վլադիմիր Վիխրով – Վիկտոր
Յուրի Չեռնով – Տոլյա Կազուտին
Տատյանա Տաշկովա – Տատյանա, Տոլիկի ընկերուհին
Հովհաննես Վանյան
Ստեպան Պուչինյան – վազորդ
Անտոն Կատենյով
Սերգեյ Մարտինով
Լ. Ստորոժևա – մորաքույր Նինա


== Նկարահանող խումբ ==
Բեմադրող ռեժիսոր՝ Ստեփան Պուչինյան
Սցենարի հեղինակներ՝ Վալերի Տուր, Պավել Ֆինն
Բեմադրող օպերատորներ՝ Վյաչեսլավ Եգորով, Սերգեյ Ֆիլիպով
Կոմպոզիտոր՝ Անդրեյ Գևորգյան
Բեմադրող նկարիչ՝ Արսենի Կլոպոտովսկի
Հնչյունային ռեժիսոր՝ Գլեբ Կրավեցկի


== Նկարահանումներ ==
Ֆիլմի դրվագները նկարահանվել են Տագանրոգում, Տագանրոգի մետալուրգիական գործարանում։


== Ծանոթագրություններ ==


== Արտաքին հղումներ ==
«Հարսանիքի օրը պետք է ճշտել»(անգլ.) ֆիլմը Internet Movie Database կայքում
Մոնտինի լե Մոն

Մոնտինի լե Մոն (ֆր.՝ Montigny-les-Monts), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 263 մարդ, բնակչության խտությունը` 17.98 մարդ/կմ²։ Բնակավայրը զբաղեցնում է 14.63 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 100 կմ հարավ, Տրուա քաղաքից` 24 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 142 աշխատունակ (15-64 տարեկան)  բնակիչ, որոնցից ակտիվ էին 107-ը, իսկ ոչ ակտիվները` 35։ Ակտիվության ցուցանիշը կազմում է 75,4 %։ 107 աշխատունակ մարդկանցից աշխատել է 103 անձ (56 տղամարդ և 47 կին)։ Գործազուրկ են եղել 4 անձ (1 տղամարդ և 3 կին)։ 35 անաշխատունակներից 13-ը եղել են աշակերտներ կամ ուսանողներ, 15-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռոբ Փայք

Ռոբ Փայք (անգլ.՝ Robert C. (Rob) Pike, 1956, Կանադա), կանադացի ծրագրավորող և գրող։ Նա հիմնականում հայտնի է իր՝ Bell Labs-ում և Go ծրագրավորման լեզվի վրա կատարված աշխատանքի համար։ Bell Labs-ում նա Unix թիմի անդամ էր, ընդգրկված էր Plan 9 և Inferno օպերացիոն համակարգերի, ինչպես նաև Limbo ծրագրավորման լեզվի ստեղծման մեջ։
Նա նաև Unix-ի համար նախատեսված Blit գրաֆիկական տերմինալի համամշակող է եղել. մինչ այդ նա 1981 թվականին գրել է Unix-ի համար նախատեսված առաջին պատուհանային համակարգը։ Պայկը AT&T-ի 4,555,775-րդ արտոնագրի կամ «աջակցման խանութի արտոնագրի» միակ գյուտարարն է՝ X գրաֆիկական համակարգի պրոտոկոլի մասը և ամենաառաջին ծրագրային արտոնագրերից մեկը։
Տարիների ընթացքում Պայկն աշխատել է բազում տեքստային խմբագրիչների վրա․ sam-ը և acme-ն ամենահայտնիներն են և մինչ այժմ ակտիվ օգտագործան և մշակման մեջ են։
Փայքը՝ Բրայան Կերնիգանի հետ, «The Practice of Programming» և «The Unix Programming Environment» գրքերի համահեղինակն է։ Կեն Թոմպսոնի հետ UTF-8-ի համահեղինակն է։ Պայկը նաև մշակել է ավելի փոքր համակարգեր, ինչպիսիք են, օրինակ, էլեկտրոնային փոստերի սեփականատերերի դեմքերի ցուցադրման համար նախատեսված vismon ծրագիրը։
փայքը նաև մի անգամ հայտնվել է Late Night with David Letterman-ում՝ որպես Penn & Teller կատակերգական դուետ տեխնիկական օգնական։
Փայքն աշխատում է Google-ում, որտեղ նա ընդգրկված է Go և Sawzall ծրագրավորման լեզուների ստեղծման մեջ։
Պայկն ամուսնացած է գրող և նկարազարդող Ռենի Ֆրենչի հետ․ զույգն ապրում է թե՛ ԱՄՆ-ում, թե՛ Ավստրալիայում։


== Ծանոթագրություններ ==
Գոնդե Գիզան

Գոնդե Գիզան, գյուղ Արևմտյան Հայաստանում, Բիթլիսի վիլայեթի Շիրվանի գավառակում։


== Պատմություն ==
1914 թվականին ուներ 20 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հույսի խրճիթներ

Հույսի խրճիթներ, 1971 թվականին «Երևան» կինոստուդիայի նկարահանած ֆիլմ՝ ըստ Երուխանի «Հույսի խրճիթներ» և «Լվացարարուհի» պատմվածքների։


== Սյուժե ==
Ֆիլմը աղքատ ձկնորսի դժբախտ սիրո մասին է։


== Գլխավոր դերերում ==
Լաուրա Վարդանյան
Խորեն Աբրահամյան
Ասյա Սուջյան
Խաչատուր Մարտիրոսյան
Օթար Տեր-Հովհաննիսյան


== Նկարահանող խումբ ==
Վիլեն Զախարյան - ռեժիսոր
Կարեն Սիմոնյան - սցենարի հեղինակ
Նորայր Ադալյան - սցենարի հեղինակ
Ստեփան Մարտիրոսյան - օպերատոր
Ալեքսանդր Աճեմյան - կոմպոզիտոր


== Ծանոթագրություններ ==
Հենրիկ Մարանջյան

Հենրիկ Սահակի Մարանջյան (հուլիսի 19, 1926(1926-07-19), Լենինական, Հայկական ԽՍՀ, ԱԽՖՍՀ, ԽՍՀՄ - մարտի 14, 2011(2011-03-14), Սանկտ Պետերբուրգ, Ռուսաստան), հայ խորհրդային կինոօպերատոր։ ՌԴ արվեստի վաստակավոր գործիչ (1976)։


== Կենսագրություն ==
1951 թվականին ավարտել է Մոսկվայի կինեմատոգրաֆիայի ինստիտուտը։ 1951 թվականից եղել է Լենֆիլմի օպերատոր։ 1977 թվականից դասավանդել է Սանկտ Պետերբուրգի մշակույթի ինստիտուտում։


== Գեղարվեստական ֆիլմեր ==
«Երջանկության օրը» (1963)
«Ս. քաղաքում» (1966)
«Սալյուտ, Մարիա» (1970)
«...Եվ այլ պաշտոնական անձինք» (1976)
«Գիտեմ միայն ես» (1986)
«Ռաֆերտի» (1980)
«Սիրանո դը Բերժըրակ» (1989)
«Էլիքսիր» (1995)


== Ֆիլմ-բալետներ ==
«Անյուտա» (1982, ՌՍՖՍՀ պետական մրցանակ՝ 1984)
«Չապլինիանա» (1985)


== Մրցանակներ ==
Վենետիկի միջազգային կինոփառատոնի «Արծաթե առյուծ» մրցանակ (2002, «Ծաղրածուն» ֆիլմի համար)
Վասիլև եղբայրների անվան ՌՍՖՍՀ պետական ​​մրցանակ «Անյուտա» ֆիլմի համար (1984)
Ռուսաստանի արվեստի վաստակավոր գործիչ (1976)
Համամիութենական կինոփառատոնի դափնեկիր (1966)
«ԽՍՀՄ կինեմատոգրաֆիայի գերազանցիկ» (1967)
Բարեկամության շքանշան (1997)
Սանկտ Պետերբուրգի կինոարվեստում ներդրման համար «Պղնձե հեծյալ» պրոֆեսիոնալ մրցանակ (2008-2009)
ՌՍՖՍՌ Գերագույն խորհրդի նախագահության պատվոգիր (1969)
Մեդալ «Անձնվեր ծառայության համար» (1970)
«1973 թվականի սոցիալիստական ​​մրցակցության հաղթող» (1974)
«Լենֆիլմ» կինոստուդիայի շնորհակալագրեր


== Ընտանիք ==
Կինը՝ Ֆրիջետա Գուրգենի Ղուկասյան, «Լենֆիլմ» կինոստուդիայի գլխավոր խմբագիր, կինոգետ, դասախոս, ՌԴ գիտությունների վաստակավոր գործիչ
Դուստրերը՝ Կարինե Հենրիկի Մարանջյան, գիտնական, ճապոնագետ, Արևելագիտության ինստիտուտի ավագ գիտաշխատող
Մարիամ Հենրիկի Մարանջյան, մանկավարժ-սուրդոպեդագոգ


== Ծանոթագրություններ ==
Դամիանո Տոմազի

Դամիանո Տոմազի (իտալերեն՝ Damiano Tommasi, մայիսի 17, 1974(1974-05-17), Նեգրար, Վերոնա, Վենետո, Իտալիա), իտալացի նախկին ֆուտբոլիստ, ով առավել հայտնի է իտալական Վերոնայում և Ռոմայում անցկացրած իր մրցելույթներից, հանդես է եկել նաև Իտալիայի ազգային հավաքականում։


== Կարիերա ==
Դամիանոն սկսել է իր պրոֆեսիոնալ կարիերան Սերիա B-ն ներկայացնող Վերոնա ակումբում։ 1996 թվականին Ռոմայի գլխավոր մարզիչ Օտտավիո Բիանկիի հրավերով տեղափոխվել է մայրաքաղաքային ակումբ։ Հանդիսանում էր Ռոմայի հիմնական կազմի ֆուտբոլիստ, 2001 թվականին ակումբի հետ դարձավ Իտալիայի չեմպիոն և սուպերգավաթակիր։ Իտալիայում աշխատող արտասահմանցի լրագրողների հարցման արդյունքում ճանաչվել է 2001 թվականի Իտալիայի լավագույն մարզիկ։ Նույն թվականին ընդգրկվել էր «Ոսկե Գնդակի» հավակնորդների ցուցակում։
2004 թվականի հուլիսի 22-ին ավստրիական Իրդնինգ քաղաքում Սթոք Սիթիի հետ ընկերական հանդիպման ժամանակ (Ռոման հաղթեց 2:0), անգլիական ակումբի պաշտպան Ջերրի Տագարտի հետ բախվելուց հետո ստացավ ծանր վնասվածք՝ ծնկի խաչաձև կապանների ջարդվածք, ինչի պատճառով 1 տարուց ավել շարքից դուրս եկավ։
Վնասվածքից վերականգնվելուց հետո Տոմազին ևս մեկ մրցաշրջան անցկացրեց Ռոմայում, որից հետո 2006 թվականին տեղափոխվեց իսպանական Լևանտե, որը հենց այդ տարի վերադարձել էր Լա Լիգա։ Դամիանոյի խոսքերով, նա տեղափոխվեց Իսպանիա, քանի որ իտալական ֆուտբոլի մթնոլորտը այլևս նրան չէր ուրախացնում։ Երկու մրցաշրջանների արդյունքում Լևանտեն գրավեց համապատասխանաբար 15-րդ և 20-րդ հորիզոնականները և դուրս մնաց Լա Լիգայից, որից հետո Դամիանոն լքեց իսպանական ակումբը և 2008 թվականի սեպտեմբերին տեղափոխվեց անգլիական Քուինս Պարկ Ռեյնջերս, սակայն արդեն 2009-ի հունվարին պայմանագիրը դադարեցվեց, որից հետո Տոմազին տեղափոխվեց չինական Տյանցզին Տեդա։
Չինական ակումբում մեկ մրցաշրջան անցկացնելուց հետո վերադարձավ Իտալիա և սկսեց հանդես գալ Սանտ՛Աննա դ՛Ալֆաեդո սիրողական ակումբում, որտեղ հանդես էին գալիս նրա երկու եղբայրները։
2011 թվականի մայիսի 9-ին նշանակվեց «Ֆուտբոլիստների Իտալական Ասոցիացիայի» (Associazione Italiana Calciatori) նախագահ, իր պաշտոնում փոխարինելով ասոցիացիայի հիմնադիր և երկարամյա ղեկավար (1968-ից) Սերջիո Կամպանուին։
2015 թվականին Սան Մարինոն ներկայացնող Լա Ֆիորիտա ակումբի հետ մասնակցեց Եվրոպա Լիգայի որակավորման փուլի երկու հանդիպումներին, որից մեկում դարձավ գոլի հեղինակ։
Դամիանոն մասնակցել է 2002 թվականին Ճապոնիայում և Կորեայում անցկացվող աշխարհի առաջնության բոլոր 4 հանդիպումներին։
Դամիանո Տոմազին համարվում է Ռոմայի «Փառքի Սրահի» ֆուտբոլիստներից մեկը։


== Նվաճումներ ==


=== Ակումբային ===
ՌոմաՍերիա A (Իտալիա)՝ 2000–01
Իտալիայի սուպերգավաթ՝ 2001
Իտալիայի գավաթ՝ փոխչեմպիոն 2005–06


=== Ազգային ===
Եվրոպայի երիտասարդական առաջնություն՝ 1996


=== Անհատական ===
Արծաթե գնդակ՝ 2000-01


== Ծանոթագրություններ ==
Լուբնիի շրջան

Լուբնիի շրջան (ուկրաիներեն՝ Лубенський район), շրջան Ուկրաինայի Պոլտավայի մարզում։
Ստեղծվել է 1925 թվականին։ Վարչական կենտրոնը՝ Լուբնի։


== Աշխարհագրություն ==
Շրջանի տարածքի մակերեսը կազմում է 1420 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 40128 մարդ։ Բնակչության խտությունը կազմում էր 28,26 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Շորավել

Շորավել (վրաց.՝ შორაველი), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1120 մետր բարձրության վրա։ Շրջկենտրոն Ադիգենից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 215 մարդ։


== Ծանոթագրություններ ==
Մկրտիչ էֆենդի

Մկրտիչ էֆենդի (1860, Կոստանդնուպոլիս, Օսմանյան կայսրություն - մարտի 22, 1916(1916-03-22), Երուսաղեմ, Օսմանյան կայսրություն), հայ բժիշկ, դեղագործ։


== Կենսագրություն ==
Մկրտիչ էֆենդին ծնվել է 1860 թվականին։ 1914 թվականին, Առաջին համաշխարհային պատերազմի ժամանակ զորակոչվել է օսմանյան բանակ և զինվորական դեղագործ ծառայել Կար­միր մա­հի­կի Երուսաղեմի Էմրազը Սարիե (համաճարակների) հիվանդանոցում՝ լեյտենանտի աստիճանով։
Աշխատանքի ընթացքում վարակվել է ժանտախտով։
Մահացել է 1916 թվականի մար­տի 22-ին, Երու­սա­ղե­մում, ժանտախտից՝ 46 տարեկանում։


== Գրականություն ==
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Գիմնասիարքոս

Գիմնասիարքոս (լատ.՝ gymnasiarchus՝ հուն․՝ γυμνασίαρχος)-ից, պաշտոնատար անձ Հին Հունաստանում, որի ատիճանն ու պարտականությունները տարբեր վայրերում ու ժամանակներու եղել է տարբեր։ Եզրույթն առաջացել է հունարեն γυμνάσιον (գիմնասիոս) + ἄρχειν (արքեիս) բառերի համակցումով։
Հին Աթենքում մեր թվականությունից առաջ 5-4-րդ դարերում գիմնասիարքոս ընտրվում էր յուրաքանչյուր տոհմից, որպեսզի հոգար ջահարշավի  (Լամպադեֆորիայի) կազմակերպման հետ կապված ծախսերը։ Պարտականությունները ներառում էին այն բոլոր ծախսերի վճարումը, որ կապված էին մասնակիցների վարժեցման հետ, իսկ պատոնն այնպիսիններից էր, որպիսիք Աթենքը դնում էր իր ունևոր քաղաքացիների վրա։ Ենթադրվում է, որ գիմնասիարքոսը որոշակի իրավունքներ ու պարտականություններ է ունեցել հասունության շեմն անցնող պատանիների՝ էֆեբոսների ուսուցման ու դաստիարակության գործում, բայց այդ մասին հանգամանալի տեղեկատվութունը բացակայում է։
Աթենքում մակեդոնական իշխանության հաստատումից հետո փոփոխությունների է ենթարկվել նաև գիմնասիարքոսի կարգավիճակը։ Այդ պաշտոնյան, որ ընտրվում էր յուրաքանչյուր տարի, իրավասու էր վերահսկելու ընդհանուր կարգուկանոնի, կարգապահության դրվածքը գիմնասիոնում, երբեմն էլ իր գրպանից որոշակի գումար էր վճարում կրթօջախի որոշ ծախսեր հոգալու նպատակով, քանի որ դրա համար հանրային գումարներ չէին հատկացվում  Աթենքից դուրս գտնվող այն վայրերում, որտեղ որտեղ պատճենել էին նրա գիմնասիոնների համակարգը, գիմնասիարքոս էին անվանում կամ այն մագիստրատներին, ովքեր հրահանգչի պարտականություններ էին կատարում գիմնասիոններում, կամ այն անձանց, ովքեր հոգում էին գիմնասիումի, տոնախմբությունների հետ կապված ծախսերը՝ լինի իրենց գրպանից, թե հանրային գումարներից (մանրամասների մեջ լայն բազմազանություն կար)։


== Գրականություն ==
Gilman, D. C.; Peck, H. T.; Colby, F. M., eds. (1905). "Gymnasiarch". New International Encyclopedia (1st ed.)[en]. New York: Dodd, Mead & Co.[en] Այս աշխատությունն իր հերթին քաղվածում է՝
Glatz, “Gymnasiarchia,” in Daremberg and Saglio, Dictionnaire des antiquités (Paris, 1896)
Athletics in the Ancient World By E. Norman Gardiner Page 78 0-19-814211-0
City government in Hellenistic and Roman Asia minor By Sviatoslav Dmitriev Page 227 0-19-517042-3
Athletics in the Ancient World By E. Norman Gardiner Page 78 0-19-814211-0


== Ծանոթագրություններ ==
Դորոգինո (գյուղ, Ուֆիմսկի շրջան)

Անվան այլ կիրառումների համար տե՛ս՝ ԴորոգինոԴորոգինո (ռուս.՝ Дорогино, բաշկիրերեն՝ Дорогино), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 96 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրաժի շրջան (Բրյանսկի մարզ)

Սուրաժի շրջան (ռուս.՝ Суражский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Սուրաժ։


== Աշխարհագրություն ==
Շրջանի տարածքի մակերեսը կազմում է 1128 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 24359 մարդ։ Բնակչության խտությունը կազմում էր 21,59 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մ.թ.ա. 149


== Դեպքեր ==


== Ծնունդներ ==


== Մահեր ==
Վոյ Վոժ (Պոմոզայի վտակ)

Անվան այլ կիրառումների համար տե՛ս՝ Վոյ Վոժ (այլ կիրառումներ)Վոյ Վոժ (ռուս.՝ Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոմոզա գետի ձախ ափին՝ 29 կմ հեռավորության վրա։ Գետի երկարությունը կազմում է 22 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000014039
Կոդը ըստ հիդրոլոգիական հետազոտության (ՌԴ) — 103001403
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դավիթ Ներես

Դավիթ Ներես (պորտ.՝ David Neres, մարտի 3, 1997(1997-03-03), Սան Պաուլո, Բրազիլիա), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Այաքսի կազմում։ Խաղում է աջ վինգերի դիրքում։


== Ակումբային կարիերա ==


=== Սան Պաուլու ===
Ներեսը Սան Պաուլուի ակադեմիայի սան է։ Իր պրոֆեսիոնալ դեբյուտը նշեց 2016 թվականի հոկտեմբերի 18-ին՝ Ֆլումինենսեի դեմ խաղում։ Իր առաջին գոլը խփեց 2016 թվականի հոկտեմբերի 22-ին՝ Պոնտե Պրետայի դեմ խաղում։ Իր երկրորդ գոլը խփեց նոյեմբերի 5-ին՝ Կորինտիանսի դեմ խաղում։ Նա գոլի հեղինակ դարձավ նաև դեկտեմբերի 11-ին՝ Սանտա Կրուզի դեմ խաղում։ Սան Պաուլուի կազմում Ներեսը անցկացրեց 11 հանդիպում՝ դառնալով 3 գոլի հեղինակ։


=== Այաքս ===
2017 թվականի հունվարի 30-ին Ներեսը 12 միլիոն եվրոյի դիմաց տեղափոխվեց Այաքս։ Իր դեբյուտը նշեց փետրվարի 26-ին՝ Հերակլեսի դեմ խաղում։ Եվրոպական առաջնություններում իր դեբյուտը նշե 2017 թվականի մարտի 9-ին՝ Եվրոպայի Լիգայի Կոպենհագենի դեմ խաղում։ Իր առաջին գոլը Այաքսի առաջին թիմի կազմում խփեց 2017 թվականի ապրիլի 2-ին՝ Ֆեյենորդի դեմ խաղում։


== Միջազգային կարիերա ==
Ներեսը Բրազիլիայի մինչև 20 տարեկանների հավաքականի կազմում մասնակցեց 2017 թվականի Հարավային Ամերիկայի առաջնությանը՝ անցկացնելով 9 հանդիպում։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 20-ի դրությամբ


== Նվաճումներ ==


=== Ակումբային ===
Սան ՊաուլուՄ20 Լիբերտադորեսի գավաթ․ 2016ԱյաքսՈՒԵՖԱ Եվրոպայի Լիգա․ երկրորդ տեղ․ 2016–17


== Ծանոթագրություններ ==


== Արտաքին հղումներ ==
Ներեսի պաշտոնական Ֆեյսբուքի էջը
Ներեսի պաշտոնական Ինստագրամի էջը
Ներեսը transfermarkt-ում
Ներեսը soccerbase.com-ում
Ներեսը WhoScored.com կայքում
Ներեսը Այաքսի պաշտոնական կայքում Archived 2019-02-28 at the Wayback Machine.
Ներեսը ՈՒԵՖԱ-ի պաշտոնական կայքում
Կառլ Բենց

Կառլ Բենց (գերմ.՝ Karl Friedrich Michael Benz, նոյեմբերի 25, 1844(1844-11-25)[…], Մյուլբուրգ, Կարլսրուե, Գերմանական միություն - ապրիլի 4, 1929(1929-04-04)[…], Լադենբուրգ, Rhein-Neckar, Կարլսրուեի ադմինիստրատիվ օկրուգ, Բադեն-Վյուրթեմբերգ), գերմանացի ճարտարագետ, ավտոմեքենայի գյուտարար, ավտոմեքենաշինության ռահվիրաներից մեկը, իր հիմնադրած ֆիրմայից հետագայում առաջացավ «Դայմլեր-Բենց» (Daimler-Benz AG) ընկերությունը։
Գերմանացի ինժեներ, հայտնի գործարար, բենզինային շարժիչով ավտոմոբիլի հայտնագործող Կարլ Բենցը ծնվել է 1844 թվականի նոյեմբերի 25-ին։ Հենց Բենցի ընկերությունից էլ հետագայում պիտի ստեղծվեր "Daimler-Benz AG"-ն։ Թերևս, Բենցի հաջողությունը պայմանավորված էր ձեռնարկության լոգոտիպով՝ Դայմլերի եռագագաթ աստղով, որը խորհրդանշում է «երկրի, ջրի և օդի համար ստեղծված շարժիչները»
1920-ական թվականներին ստեղծվեցին հուսալի և հզոր դիզելային շարժիչներ, որոնք բեռնատարներում կիրառվում են մինչ օրս։ 1960-ական թվականներին սկսեցին ավտոմեքենաների վրա տեղադրել էլեկտրոնային սարքավորումներ։ Ներկայումս էլեկտրոնային համակարգով ղեկավարվող շարժիչով ավտոմեքենան գրեթե 2 անգամ ավելի խնայողական է, քան կես դար առաջ։


== Ծանոթագրություններ ==


== Արտաքին հղումներ ==
Automuseum Dr. Carl Benz, Ladenburg/Germany (գերմ.)
Bertha Benz Memorial Route (անգլ.)
Սենտ Սևեր

Սենտ Սևեր (ֆր.՝ Sainte-Sévère), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 540 մարդ, բնակչության խտությունը` 29.49 մարդ/կմ²։ Բնակավայրը զբաղեցնում է 18.31 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 105 կմ հարավ-արևմուտք, Անգուլեմ քաղաքից` 33 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 349 աշխատունակ (15-64 տարեկան) բնակիչ, որոնցից ակտիվ էին 257-ը, իսկ ոչ ակտիվները` 92։ Ակտիվության ցուցանիշը կազմում է 73,6 %։ 257 աշխատունակ մարդկանցից աշխատել է 237 անձ (134 տղամարդ և 103 կին)։ Գործազուրկ են եղել 20 անձ (7 տղամարդ և 13 կին)։ 92 անաշխատունակներից 23-ը եղել են աշակերտներ կամ ուսանողներ, 40-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վրաստանի խորհրդարան

Վրաստանի խորհրդարան (վրաց.՝ საქართველოს პარლამენტი), Վրաստանի գերագույն օրենսդիր մարմինը։
2012 թվականից Վրաստանի խորհրդարանի նոր շենքը գտնվում է Քութայիսում։
Համաձայն Վրաստանի սահմանադրությանը՝ խորհրդարանը կենտրոնական օրենսդիր իշխանության ճյուղ է, որի լիազորությունները սահմանափակվում են Աջարիայի և Աբխազիայի ինքնավար հանրապետությունների խորհրդարաններով։


== Գտնվելու վայր ==
Վրաստանի խորհրդարանի գտնվելու վայրը հանդիսանում է Քութայիս քաղաքի նոր շենքը՝ Աբաշիձեների փողոց 26 հասեցում։ Մինչ այդ խորհրդարանը գտնվել է Թբիլիսի քաղաքի հին շենքում, Ռուսթավելիի պողոտայում։ Հին շենքը կառուցվել է 1938-1953 թվականներին Վիկտոր Կոկորինի և Գեորգի Լեժավի նախագծով։


== Կարգավիճակ և կանոնակարգ ==
Ներկա ժամանակներում Վրաստանի խորհրդարանը գումարվում է երկու նստաշրջանով. գարնանային (փետրվար-հունիս) և աշնանային (սեպտեմբեր-դեկտեմբեր)։ Իրար հաջորդում են լիակազմ նիստեր և աշխատանքներ կոմիտեներում։
Վրաստանի խորհրդարանի օրենսդիր իշխանությունը, համաձայն Վրաստանի ահմանադրության, սահմանագծվում է խորհրդարանի օրենսդիր իշխանությամբ ինքնավար հանրապետությունում՝ Աբխազիայում և Աջարիայում։


== Գործող կազմ ==
Խորհրդարանը միապալատ է, բաղկացած 150 անդամներից՝ պատգամավորներից, որոնցից 77-ը ընտրվում են համամասնական ընտրական համակարգով, 73-ը՝ մեծամասնական՝ ներկայացնելով իրենց ընտրական շրջանները։ Պատգամավորները ընտրվում են չորս տարի ժամկետով։


=== 2016-2020 թթ.-ի գումարում ===
Ընտրությունների մասաթիվ՝ 2016, հոկտեմբերի 29
Խորհրդարանի խոսնակ՝ Իրակլի Կաբախիձե


==== Ֆրակցիաներ ====
2017 թվականի մարտ

Մեծամասնություն՝ 1 Վրացական երազանք-Ժողովրդավարական Վրաստան, 2 Վրացական երազանք-Պահպանողականներ, 3 Ձեռնարակատերեր, 4 Կանաչներ, 5 մարզերի զարգացման համար, 6 Սոցիալ դեմոկրատներ
Փոքրամասնություն՝ 7 Եվրոպական Վրաստան, 8 Ազատության շարժում-Եվրոպական Վրաստան, 9 Ազատության շարժում-շրջաններ
Անկախ ֆրակցիաներ՝ 10 Ազգային շարժումներ
Անկախ ֆրակցիաներ՝ Պատրիոտների դաշինք


== Նախորդ կազմ ==


=== 2012-2016 ===
ԸՆտրությունների ամսաթիվ՝ 2012, հոկտեմբերի 1
Խորհրդարանի խոսնակ՝ Դավիթ Ուսուպաշվիլի


==== Ֆրակցիաներ ====
2016 թվականի հուլիս

Մեծամասնություն՝ 1 Վրացական երազանք-դեմոկրատական Վրաստան 2 Հանրապետականներ, 3 Պահպանողականներ,4 Ազգային ֆորում, 5 Ձեռնարկատերեր, 6 Անկախ դեմոկրատներ, 7 Անկախ դեմոկրատները հանուն ուժեղ շրջանների
Փոքրամասնություն՝ 8 Միավորված ազգային շարժում, 9 Մեծամասնականներ, 10 Շրջաններ
Անկախ ֆրակցիաներ՝ 11 Ազատ դեմոկրատներ
Ֆրակցիաներում չընդգրկված պատգամավորներ


== Ծանոթագրություններ ==


== Արտաքին հղումներ ==
Պաշտոնական կայք
Վրաստանի խորհրդարան (անգլերեն)
(7632) Ստանիսլավ

(7632) Ստանիսլավ (անգլ.՝ Stanislav), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 20-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,225655 ա. մ., առավելագույնը մոտենում է 2,0242 ա. մ. հեռավորության վրա և հեռանում 2,4271 ա. մ.։ Արեգակի շուրջ մեկ ամբողջական պտույտ է կատարում 1212,79 երկրային օրվա ընթացքում, իր ուղեծրով շարժվելով միջինում 0,296837 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7632) Ստանիսլավ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ազգալդրյան

Ազգալդրյան, հայկական ազգանուն։


== Ազգանունը կրողներ ==


== Ծանոթագրություններ ==
Սուբյեկտների վարչատարածքային բաժանման համառուսաստանյան դասակարգիչ

Սուբյեկտների վարչատարածքային բաժանման համառուսաստանյան դասակարգիչը (ռուսերեն՝ Общероссийский классификатор объектов административно-территориального деления), կարճ՝ ՍՎՏԲՀԴ (ռուսերեն՝ ОКАТО),
Ռուսաստանի դաշնության տեխնիկա-տնտեսական և սոցիալական դասակարգման և կոդավորման միասնական համակարգի կազմի մեջ է մտնում։ Այն կոչված է ապահովել վարչա-տարածքային կտրվածքով ինֆորմացիայի հավաստիությունը, համադրելիությունն ու ավտոմատացված մշակումը այնպիսի բնագավառներում, ինչպիսիք են վիճակագրությունը, էկոնոմիկան և այլն։


== Դասակարգման օբյեկտներ ==
հանրապետություններ
երկրամասեր
մարզեր
ֆեդերալ նշանակության քաղաքներ
ինքնավար մարզ
ինքնավար օկրուգներ
շրջաններ
քաղաքներ
քաղաքային օկրուգներ
քաղաքատիպ ավաններ
գյուղխորհուրդներ
գյուղական բնակավայրեր
Վեռիլասկե

Վեռիլասկե (էստ․՝ Verilaske), գյուղ Էստոնիայի Վիլյանդիմաա նահանգի Վիիռացի շրջանում։
2011 թվականի տվյալներով գյուղում բնակվում էր 98 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Փլեյբոյ

«Փլեյբոյ» (անգլ.՝ Playboy), տղամարդկանց համար նախատեսված ամերիկյան ժամանցային ամսագիր։
Ստեղծվել է Չիկագո քաղաքում՝ 1953 թվականին՝ հրատարակիչ Հյու Հեֆների և վերջինիս գործընկերների կողմից։ Ամսագրի ստեղծման համար Հեֆները մորից պարտքով վերցրել էր 1000 ամերիկյան դոլար։ Տարիների ընթացքում հասնելով մեծ հաջողությունների և ձեռք բերելով մեծաթիվ ընթերցողների, ամսագիրն այժմ համարվում է ամենահայտնի տղամարդկանց հանդեսն աշխարհում, ինչպեսն նաև ամենահայտնի ապրանքանիշներից մեկը։ Հանդիսանում է «Playboy Enterprises, Inc.» կազմակերպության ապրանքանիշը։
Ամսագրի առաջին համարը լույս է տեսել 1953 թվականի դեկտեմբերին և վաճառվել 54 175 օրինակով։ Մեկ օրինակի գինը կազմել է ընդամենը 50 ցենտ։ Շապիկին պատկերված է եղել Մերիլին Մոնրոն։
Չնայած ամսագիրն հայտնի է այն հանգամանքով, որ համարներում տեղադրվում են մերկ և կիսամերկ կանանց լուսանկարներ, դրանում տեղ են գտնում նաև հայտնի մարդկանց հետ հարցազրույցներ, բանաստեղծություններ, հատվածներ վեպերից և այլն։


== Ծանոթագրություններ ==


== Արտաքին հղումներ ==
Պաշտոնական կայք Archived 2022-07-16 at the Wayback Machine.(անգլ.)
Բարսեղ Գեղամյան

Բարսեղ Արսենի Գեղամյան (1850, Երևան, Կովկասի փոխարքայություն, Ռուսական կայսրություն - անհայտ), Երևանի երկրորդ քաղաքագլուխ։


== Կենսագրություն ==
Բարսեղ Գեղամյանը ծնվել է Երևանում, ազնվական ընտանիքում։ Սովորել է Թիֆլիսի դասական գիմնազիայում և Մոսկվայի Պետրովյան ակադեմիայում։ 1875-1893 թթ. Երևանում վարել է զանազան վարչաքաղաքական պաշտոններ։ 1884 թ. ընտրվում է Երևանի քաղաքագլուխ՝ փոխարինլեով Հովհաննես Ղորղանյանին։ Նրա պաշտոնավարությունը տևում է 9 տարի՝ 1884 թվականի սեպտեմբերից 1893 թվականի դեկտեմբերը։ Պաշտոնը Լևոն Տիգրանյանցին հանձնելուց հետո տեղափոխվում է Թիֆլիս։


== Պարգևներ ==
Սուրբ Աննայի շքանշան
Սուրբ Ստանիսլավի 3-րդ աստիճան
«Առյուծ և արև» շքանշան (Պարսկաստան)


== Տես նաև ==
Հին Երևան
Երևանի նահանգ


== Ծանոթագրություններ ==
Airco DH.9

Airco DH.9 (1920 թվականից հետո հայտնի է որպես de Havilland DH.9), բրիտանական ռմբակոծիչ ինքնաթիռ, որը նախագծվել է Ջեֆերի դը Հեվլենդի կողմից 1917 թվականին բազմաֆունկցիոնալ Airco DH.4 բիպլանի հիման վրա և կիրառվել է Առաջին համաշխարհային պատերազմի տարիներին։ Ինչպես DH.4-ը, այնպես էլ DH.9-ի նախնական տարբերակները հավաքվել են 230 ձիաուժ և 240 ձիաուժհզորությամբ ջրային հովացման համակարգ ունեցող Siddeley Puma շարժիչներով։ Ավելի ուշ ստեղծված մոդելներում տեղադրվել են առավել հզոր՝ 400 ձիաուժ հզորությամբ Liberty L-12 և 450 ձիաուժ հզորությամբ Napier Lion շարժիչներ։ DH.9 ինքնաթիռները սովորաբար զինված են եղել երկու 230 կամ չորս 112 ֆունտ կշիռ ունեցող ռումբերով, որոնք տեղադրված են եղել թևերի արտաքին կախիչներում, ինչպես նա երկու կամ երեք գնդացիրներով («Վիկերս»,  «Լուիս»։ 1918 թվականի հունիսին բրիտանական զորքերը համալրվում են արդիականացված DH.9A ինքնաթիռներով, որոնց թևերի մակերեսը ավելի լայն էր, իսկ շարժիչը փոխարինված 375 ձիաուժ հզորությամբ Rolls-Royce և 400 ձիաուժ հզորությամբ Liberty շարժիչներով։
DH.9, հմեմատած DH.4-ի հետ, պահանել է թևը։ Հիմնական փոփոխությունները առնչվել են ֆյուզելյաժ դասավորությանը։ Օդաչուի խցիկը տեղափոխվել է թևի կենտրոնից հետ՝ թևի եզր, ինչը նվազեցրել է տեսադաշտը։ Թևի կենտրոնում ստեղծվել է ռազմամթերքի սրահը և հովացման համակարգի ջրի տարան։ Քաշը հնարավոր է եղել նվազեցնել 45 գ-ով, ինչի հետևանքով վայրէջքի արագությունը 80-ից դարձել էր 91 կմ/ժ։ Նոր մեքենան համարվում էր անհաջող, քանի որ բոլոր թռիչքային ցուցանիշներով զիջում էր DH.4-ին։ Միակ ցուցանիշով, որով այն առավելություն ուներ իր նախօրդից այն էր, որ օդաչուն կարողանում էր ավելի արագ և օպերատիվ կապ հաստատել գնդացրորդի հետ։
Չնայած հայտնաբերված թերությունների ու խնդիրների՝ DH.9-ից 1917 և 1918 թվականներին արտադրվել է 3,204 հատ։ Այդ ինքնաթիռների մեծ մասը օգտագործվել է Առաջին համաշխարհային պատերազմի արևմտյան ռազմաճակատում, մնացածը՝ րևելյան ռազմաճակատում, Միջերկրական ծովում, Մերձավոր Արևելքում։ Պատերազմից։ Պատերազմից հետո ինքնաթիռները սպիտակգվարդիականների կողմից մասնակցել են Ռուսաստանի քաղաքացիական պատերազմին։


== Տակտիկական և տեղնիկական բնութագիր ==


=== Տեղնիկական բնութագիր ===
Անձնակազմը՝ 2 հոգի
Բեռնատարողությունը՝ 508 գ (1121 ֆունտ)
Երկարությունը՝ 9,4 մ
Թևի բացվածքը՝ 12,93 մ
Բարձրությունը՝ 3,4 մ
Թևի մակերեսը՝ 40,4 մ²
Զանգվածը՝ 999 կգ
Մաքսիմալ զանգվածը թռիչք կատարելու համար՝ 1766 կգ կգ


=== Թռիչքի բնութագիր ===
Առավելագույն առագությունը՝ 177 կմ/ժ 3000մ-ին
Ճնշումը թևի վրա՝ 43,7 կգ/մ²


== Ծանոթագրություններ ==


== Արտաքին հղումներ ==
British Aircraft Directory Entry for Airco DH.9. Archived 2007-09-30 at the Wayback Machine.(անգլ.)
DH9 at Imperial War Museum, Duxford. Archived 2007-04-28 at the Wayback Machine.(անգլ.)
Լոսիխա (Կարականի վտակ)

Անվան այլ կիրառումների համար տե՛ս՝ Լոսիխա (այլ կիրառումներ)Լոսիխա (ռուս.՝ Лосиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կարական գետի ձախ ափով՝ 27 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200512115200004329
Հիդրոլոգիական ուսումնասիրությունների կոդը - 115200432
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.